《送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵 其十一》
元代·丁复

生人俱帱载，举世异沈浮。客厌翟公第，妻憎季子裘。

割席有高义，多金无鄙谋。如逢鲁连子，一笑璧空投。

作者简介：元台州天台人，字仲容。仁宗延祐初游京师。被荐，不仕，放情诗酒。晚年侨居金陵。其诗自然俊逸，不事雕琢。有《桧亭集》。